Lav et referat af nedenstående tekst:

Tekst:
En TV 2-dokumentar afdækker, hvordan en kvinde 41 gange har misbrugt CPR-numre til at få udleveret stærk medicin. Et af ofrene for identitetstyveriet er Frederikke Johnsen fra Aalborg. Kim Maintz, der er en af TV 2-journalisterne bag dokumentaren, fortæller, at vagtlæger i alle landets fem regioner er blevet narret til at udskrive medicin til kvinden. - Hun er rigtig dygtig, til det hun gør. Hun har brugt den ene røverhistorie efter den anden. På den måde har hun narret vagtlægerne til at udskrive den her medicin, siger Kim Maintz. Ikke alle læger tror på kvinden Selv om kvinden har haft held til at få udleveret flere end 6000 stærke morfinpiller, så understreger Kim Maintz, at det ikke i alle tilfælde har været muligt for kvinden at snyde lægerne. - Det er vigtigt at sige, at det ikke er ved hvert eneste opkald, som svindleren foretager, at hun får noget ud af det – langt fra. Der er flere opkald, hvor hun ikke får noget ud af det, fordi lægerne følger reglerne, siger Kim Maintz. Lægerne forbarmer sig over hende At det i nogle tilfælde lykkes for kvinden, skyldes ifølge Kim Maintz to faktorer. At hun er god til at fortælle løgnehistorier, og at lægerne forbarmer sig over hende, da de gerne vil hjælpe. - De historier, svindleren fortæller, handler om folk, der virkelig lider. Det er for eksempel hendes far, som er meget kræftsyg. Og det er hende selv, når hun udgiver sig for at være en kvinde, der har brækket benet og har store smerter, eller hun sidder i rullestol og kan ikke komme nogen steder. Så hun har formået at fortælle nogle historier til de her vagtlæger, som har gjort, at de har forbarmet sig over hende, og så alligevel har udskrevet denne her medicin, selv om de ikke burde gøre det, forklarer Kim Maintz. Har ikke fundet ekskæreste Du har selv talt med hende. Hvorfor har hun gjort det her? - Det, hun har sagt til os og har forklaret til politiet, er, at hun er blevet presset til det af en ekskæreste, som efter sigende skulle have udleveret alle de her CPR-numre til hende. Og han har fortalt hende, hvad hun skulle sige til vagtlægerne og presset hende til at udlevere pillerne til ham, siger Kim Maintz og tilføjer: - Vi har ikke kunnet finde den her ekskæreste, og hun havde også meget svært ved at huske hans navn, da jeg talte med hende. Så om det passer, det ved jeg ikke, men det er det, hun har forklaret. Kvinden er flere gange – senest i januar – udeblevet fra den retssag, der er rejst imod hende for at svindle med andre menneskers CPR-numre. Kim Maintz tør ikke spå om, hvornår der falder dom i sagen. - Retten har travlt, og den her sag kommer til at tage noget tid. Så det er nok tidligst til efteråret, at vi kommer til at få en afklaring på, hvad sagen ender med, siger Kim Maintz. Se programmet 'Station 2: Pilledronningen', der sendes på TV 2 mandag aften klokken 20:50 og kan streames på TV 2 Play.

Referat:
Kvinde har forklaret, at hun blev presset til at misbruge uskyldige ofres identitet for at få udleveret stærk medicin.